Case+Cate,+LATO+toimintamalli


 * LATO-toimintamalli Cate 3 KAO **

Laajennettu työssäoppiminen aloitettiin Caten osalta syksyllä 2009 ja jatkuu kevääseen 2011. Oppilailla on henkilökohtainen opinpolku, joka elää. Henkilökohtaiset tavoitteet määriteltiin opetussuunnitelma perusteisesti kaikista näytettävistä osa-alueista opistolla ennen työssäoppimisen aloittamista.

Oppilaat itse määrittelivät omat tavoitteensa siten, että he opetussuunnitelmasta etsivät ne osa-alueet, jotka he jo osaavat, joissa tarvitsevat tukea ja joita he eivät vielä osaa. Näin syntyi käsitys siitä mitä oppia he itse kokevat tarvitsevansa ja millaista työssäoppimista kannattaa tavoitella. Arviointikriteereiden pohjalta oppilaat jo tässä vaiheessa määrittelevät itselleen osaamisen tasoa, johon he opinnoissaan tähtäävät. Tätä osaamisen tasotavoitetta ei tarvitse kirjoittaa näkyviin, jos ei halua. Syksyn ensimmäinen opintoviikko oli lähiopetusta opistolla. Tällöin hankittiin myös työssäoppimispaikat.


 * Cate Case**

Oppilaan tietoisuus on lisääntynyt, koska hän on sisäistänyt opetussuunnitelman tavoitteet. Oppilas osaa lukea ja tulkita opetussuunnitelmaa sekä soveltaa sitä tavoitteellisesti. Työssäoppimissopimus tässä case tapauksessa on tehty alkavaksi 25.82010 ja päättymään 6.5.2011. Oppilaalla on hyväksilukuja, jotka lyhentävät opiskeluaikaa. Sopimustekstissä on määrittely, jonka pohjalta oppilaille työssäoppimisen aikana voidaan sopia lähiopetusta tarpeen mukaan. Tällä hetkellä lähiopetuspäiviä on määriteltynä 8 päivää ja yksi yhtenäinen 3 viikon opintojakso, jonka aikana on opistolla useita juhlatilaisuuksia hoidettavana ja jonka yhtenä tavoitteena on oman ja työyhteisön työn suunnittelutaitojen osaamisen syventäminen.

Työssäoppimissopimus tehtiin aluksi puhelimitse. Kohde on vanha tuttu henkilöstön osalta, mutta toiminta on aloitettu uusien järjestelmien mukaan aivan uusissa tiloissa uusin menetelmin. Oppilaan mukana menivät työpaikalle opintojen tavoitteet ja arviointikriteerit. Kontaktikäynnin aikana tavoitteet ja arviointi avattiin ja sovimme opiskelun käytännön järjestelyistä. Oppilas saa olla aina kussakin oppimiskohteessa kerralla 3 viikkoa oppiakseen kohteen käytänteet. Uudella kierroksella osaamista syvennetään. Näyttöjen (3 näyttöä) suhteen teimme periaatepäätöksen, jonka mukaan ne tehdään kevätpuolella. Näin suunnittelutaidot eivät välillä unohdu ja näytössä esillä oleva osaamisen osa-alue on selkeä kaikille arvioiville osapuolille. Ennen näyttöä tehdään näyttösuunnitelma, jonka perusteella nähdään mitä oppilas aikoo näyttää ja päästään ohjaamaan oppilasta tarvittaessa oikeaan suuntaan näytön suhteen. Jo nyt on selvillä, että näytössä on aina paljon yhteisiä osa-alueita muille näytöille, mutta tarkastelu fokusoituu eri tavalla ja näin ollen arviointi kohdistuu eri asioihin. Opettaja käy työssäoppimispaikalla kutsusta ja sopimuksesta tarpeen mukaan. Muuta yhteydenpitoa ovat tarvittaessa tekstiviestit, puhelut ja sähköposti.

Työpisteen organisoinnin kannalta uutta on logistiikan sisäinen ostaminen logistiikkayksiköltä ja astiahuollon ulkoistaminen kokonaan toiselle yritykselle. TO-yksikkö valmistaa ja jakaa aterian keskussairaalan asiakkaille (potilaille) ja henkilöstölle. Viikonlopun ruoka valmistetaan ja välittömästi jäähdytetään torstaina ja perjantaina. Ruoka jaetaan kylmänä ja lämmitetään lämmitysyksiköissä valmiina annoksina. Sairaalaruoan valmistamiseen kuuluu oleellisesti dieettien valmistaminen ja tämänkin opin oppilas saa. Kahvilapalvelut kuuluvat toimipisteelle ja osaaminen otetaan haltuun kuluvan vuoden aikana. Oppilas saa monipuolisen opetussuunnitelmia vastaavan koulutuspaketin haltuunsa samassa työssäoppimispaikassa. Oppilas saa ja osaa vaatia tarvitsemaansa ohjausta kaikilta toimijoilta.

Tyässäoppimisen laajuus kasvaa 20 opintoviikosta henkilökohtaisen opinpolun mukaan. Tässä tapauksessa kokonaislaajuus tulee olemaan 40 opintoviikkoa sisältäen hyväksiluettua kesätyötä 4 viikon jakson vapaasti valittuihin opintoihin sisällytettynä.